એવું નથી કે આ ફિલ્મ નખશિખ અફલાતૂન જ છે. ઘણા લોચાય છે. એક તો ફિલ્મની સ્પીડ અત્યંત ધીમી છે. સુંદરવનને નિરાંતે કૅપ્ચર કરવાની લાલચમાં ડિરેક્ટર કમલ સદાનાએ વાર્તાની ગતિ હલેસાંથી ચાલતી બોટની જેમ ધીમી કરી નાખી છે. વાર્તામાં દર થોડી વારે નવા ટ્વિસ્ટ્સ નાખ્યા હોત તો ‘રોર’ બૉક્સ-ઑફિસને પણ ધ્રુજાવી દેત. ફિલ્મમાં હેમંત બિરજે ટાઇપના નવોદિત કલાકારોને બદલે થોડા મંજાયેલા ઍક્ટર્સ લીધા હોત તો વાર્તાની પકડ અને એની અપીલમાં ખાસ્સો વધારો થાત.